CELEX: 62009CA0233
Language: hu
Date: 2010-07-01 00:00:00
Title: C-233/09. sz. ügy: A Bíróság (első tanács) 2010. július 1-jei ítélete (a Hof van beroep te Antwerpen (Belgium) előzetes döntéshozatal iránti kérelme) — Gerhard Dijkman, Maria Dijkman-Lavaleije kontra Belgische Staat (Szolgáltatásnyújtás szabadsága — A tőke szabad mozgása — Közvetlen adók — A befektetés helye alapján történő eltérő bánásmód)

28.8.2010   
            
            
               HU
            
            
               Az Európai Unió Hivatalos Lapja
            
            
               C 234/13
            
         A Bíróság (első tanács) 2010. július 1-jei ítélete (a Hof van beroep te Antwerpen (Belgium) előzetes döntéshozatal iránti kérelme) — Gerhard Dijkman, Maria Dijkman-Lavaleije kontra Belgische Staat
   (C-233/09. sz. ügy) (1)
   
   (Szolgáltatásnyújtás szabadsága - A tőke szabad mozgása - Közvetlen adók - A befektetés helye alapján történő eltérő bánásmód)
   2010/C 234/18
   Az eljárás nyelve: holland
   
      A kérdést előterjesztő bíróság
   
   Hof van beroep te Antwerpen
   
      Az alapeljárás felei
   
   
      Felperesek: Gerhard Dijkman, Maria Dijkman-Lavaleije
   
      Alperes: Belgische Staat
   
      Tárgy
   
   Előzetes döntéshozatal iránti kérelem — Hof van beroep te Antwerpen (Belgium) — Jövedelemadóra vonatkozó nemzeti szabályozás — A helyi pótadónak a jövedelemadó összege alapján történő kiszámítása– Forrásadó miatti mentesség — A befektetés vagy beruházás helye szerinti eltérő bánásmód — Az EK 56. cikk (1) bekezdésével való összeegyeztethetőség
   
      Rendelkező rész
   
   Az EK 56. cikkel ellentétes az olyan tagállami szabályozás, amely szerint az e tagállamban illetőséggel rendelkező azon adóalanyok, akik más tagállamban lévő befektetésekből származó kamatra vagy osztalékra tesznek szert, helyi pótadót kötelesek fizetni, amennyiben nem azt választják, hogy e tőkejövedelmeket az illetőségük szerinti tagállamban székhellyel rendelkező közvetítő fizesse ki nekik, miközben az illetőségük szerinti tagállamban lévő befektetésből származó ugyanilyen jellegű jövedelmeket — mivel azokból a kifizetéskor levonják a forrásadót — nem kell bevallani, és így nem kell utánuk helyi pótadót fizetni.
   
      (1)  HL C 220., 2009.9.12.